《别履祥兼柬曾主事刘给事三首 其二》
明代·黎贞

相知长忆令先人，三世通家复有君。洒翰墨花翻彩鹢，弹冠行有照青云。

文园不但才情艳，洛下应增纸价新。石壁关山分手处，绿波春草澹晴曛。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。